اسٹیل کی وزارت
فولاد کے وزیر مملکت جناب فگّن سنگھ کُلاستے نے کہا ہے:بھارت نے مالی سال 2022 کے دوران ایک لاکھ کروڑ روپے کے بقدر 13.5 ملین ٹن کمائی ہوئی فولاد کی برآمدات کی ہے
بھارت میں فولاد کی کھپت مالی سال 2022 میں 11.5 فیصد بڑھ کر106 ملین ٹن تک پہنچ گئی ہے
فولاد اور دیہی ترقی کے وزیر مملکت جناب فگّن سنگھ کُلاستے نے آج یہاں ایک کانفرنس میں کہا کہ ملک نے ایک لاکھ کروڑ روپے مالیت کا 13.5 ٹن کمایا ہوا فولاد برآمد کیا ہے جبکہ 46000 کروڑ روپے کے بقدر فولاد درآمد بھی کیا ہے۔ فولادکے شعبے کی اس متاثر کن کارکردگی کی بدولت بھارت سے اب تک کی سب سے زیادہ تعداد میں 420 ارب ڈالرز کے بقدر تجارتی اشیا پر مبنی برآمدات کی جاسکی ہیں۔ جو کہ ایک ریکارڈ ہے۔ میٹالوجک ، پی ایم ایس کے زیر اہتمام فولاد اور انجینئرنگ کے سامان کی برآمدات کے بارے میں ایک کانفرنس سے خطاب کرتے ہوئے جناب کلاستے نے کہا کہ کووڈ-19 سے پیدا چنوتیوں کے باوجود ، یہ جان کر خوشی ہوتی ہے کہ فولاد کے شعبے نے ، بیرونی تجارت کے ساتھ ساتھ گھریلو فولاد کی پیداوار اور کھپت کے لحاظ سے ،ریکارڈ کارکردگی کا مظاہرہ درج کیا ہے۔ انجینئرنگ کا شعبہ ،مینو فیکچرنگ اور بنیادی ڈھانچہ کے شعبوں سے نزدیکی طور پر منسلک ہونے کے سبب ، بھارت کی معیشت کے لئے کلیدی اہمیت کا حامل ہےاور فولاد کا شعبہ ،اس شعبے سے نزدیکی طور پر منسلک ہے۔
وزیر موصوف نے کہا :‘‘بھارت میں تقریباً 106 ملین ٹن کی اب تک سب سے زیادہ مقدار میں کھپت ، اور 120 ملین ٹن فولاد کی پیداوار سے نہ صرف شعبے کی لچک ظاہر ہوتی ہے بلکہ اس سے بھارت میں فولاد پیدا کرنے والے ممتاز صنعت کاروں کے عزم اور مثالی حوصلہ کی بھی عکاسی ہوتی ہے۔’’
فولاد کے شعبے کی کارکردگی کے بارے میں مزید اظہار خیال کرتے ہوئے ، وزیر مملکت نے کہا کہ ہمارے اندر سبھی علاقوں میں فولاد کے شعبے میں اور زیادہ بہتر کارکردگی کا مظاہرہ کرنے کی صلاحیت موجود ہے جیسا کہ آپ جانتے ہیں ، بھارت کا فولاد کا شعبہ ، درخشاں اور جوش سے بھرا ہوا ہے اور یہ سال درسال کی بنیاد پر لگ بھگ 5 فیصد سے 6 فیصد کی سی اے جی آر سے ترقی کررہا ہے۔
حکومت ہند نے ملک میں امتیازی فولاد تیار کرنے کی غرض سے پیداوار سے منسلک اسکیم  متعارف کرائی ہے اور ہمیں امید ہے کہ آنے والے دنوں میں فولاد کا ہمارا مضبوط شعبہ ، گھریلو مانگ کو پورا کرنے کے ساتھ ساتھ برآمدات سے متعلق مانگ کو پورا کرنے کی خاطر، نشانزد اور مقررہ مصنوعات تیار کرنے میں کامیاب ثابت ہوگا۔ تاکہ وہ ملک کی غیر ملکی تجارت میں اپنا حصہ بڑھا سکے۔
ہماری حکومت کی پالیسی کے اعلانات اور ریلویز ، سڑک،ہوابازی، گیس پائپ لائن اور مکانات سمیت سبھی شعبوں میں عالمی مانگ سپلائی موازنہ میں تبدیلیوں کی بدولت آنے والے دنوں میں اس شعبے کے خاطر خواہ ترقی کرنے کے امکانات موجود ہیں کیونکہ بنیادی ڈھانچہ میں سرمایہ کاری اور صنعتی پیداوار میں اضافہ ہورہا ہے۔
ملک میں فولاد کی مانگ میں اضافہ ہوا ہے۔لیکن اس کے ساتھ ہی دیگر سامان کے ساتھ فولاد کے لئے مقابلہ آرائی میں بھی اضافہ ہوا ہے۔ موٹر گاڑیوں کے شعبے ، وہائٹ گڈس،ریلویز، خلاء جیسے کئی شعبوں میں ، فولاد کی لاگت میں اضافے اور اس کے بھاری وزن کے سبب،فولاد کی جگہ دوسرا میٹیرئیل استعمال کیا جانے لگا ہے جیسے کہ کمپوزٹ میٹیرئیل کیونکہ کمپورٹ میٹیرئیل ، وزن میں ہلکے ہوتے ہیں ، فولاد کی طرح مضبوط اور سستے بھی ہوتے ہیں۔وزیر موصوف نے فولاد تیار کرنے والے ممتاز صنعت کاروں کو صلاح دی کہ وہ جدید ترین ٹیکنولوجی اختیار کرکے فولاد کی پیداوار کی لاگت میں کمی لائیں۔انہوں نے یہ بھی کہا کہ فولاد کے شعبے کو متبادل میٹیرئیل سے فولاد سازی کی غرض سے چنوتیوں کا سامنا کرنے کے لئے تیار رہنا چاہئے ۔
فولاد کے وزیر مملکت نے فولاد تیار کرنے والے ممتاز صنعت کاروں کو خبردار کیا ہے کہ وہ نیم کمائے ہوئے فولاد کے بجائے قدر میں اضافہ کی گئی مصنوعات کی برآمدات پر توجہ مرکوز کریں کیونکہ ملک میں فولاد کی پیداوار اور برآمدات کے ،معیشت کی ترقی کے ساتھ ساتھ ملک میں روزگار پر براہ راست اثرات مرتب ہوتے ہیں۔
فولاد کے وزیر مملکت نے مزید کہا کہ فولاد کی وزارت ، شعبے کی ترقی کے لئے کوئی پالیسی وضع کرنے کی غرض سے فولاد کے شعبے میں متعلقہ فریقوں اور شراکت داروں کے ساتھ لگاتار بات چیت کررہی ہے۔ حکومت کی جانب سے وقتاً فوقتاً کئے جانے والے فیصلوں کی وجہ سے ، کمائی ہوئی فولاد کی برآمدات میں اضافہ ہوا ہے جبکہ اس کی درآمدات میں کمی آئی ہے۔ کوالٹی کنٹرول آرڈر کیو سی او پر عمل درآمد اور کی وجہ سے اور 142 معیارات پر کیو سی او کے نفاذ کے بعد سے آج تک ناقص فولاد کی درآمدات پر کافی حد تک قابو پایا جاسکا ہے اور انہوں نے وعدہ کیا کہ فولاد کی وزارت ، آج دن بھر کی کانفرنس سے سامنے آنے والی تجاویز پر توجہ دے گی۔